b'\n_START_ARTICLE_\nGrand Theft Auto: Vice City Stories\n_START_SECTION_\nPelaaminen\n_START_PARAGRAPH_\nGrand Theft Auto: Vice City Stories on toimintaseikkailupeli. Koska pelialue on avoin, pelaajalla on mahdollisuus tutkia ymp\xc3\xa4rist\xc3\xb6\xc3\xa4 ja valita pelityyli. Pelaaja voi p\xc3\xa4\xc3\xa4teht\xc3\xa4vien lis\xc3\xa4ksi suorittaa erilaisia sivuteht\xc3\xa4vi\xc3\xa4._NEWLINE_Peli sijoittuu my\xc3\xb6s Grand Theft Auto: Vice Cityss\xc3\xa4 n\xc3\xa4htyyn Vice Cityn fiktiiviseen kaupunkiin. Peli sijoittuu vuoteen 1984, mik\xc3\xa4 on kaksi vuotta ennen alkuper\xc3\xa4isen GTA: Vice Cityn tapahtumia. Peliss\xc3\xa4 pelataan GTA: Vice Cityst\xc3\xa4 tutun Lance Vancen veljell\xc3\xa4, Victor \xe2\x80\x9dVic\xe2\x80\x9d Vancella. Victor n\xc3\xa4htiin kerran alkuper\xc3\xa4isess\xc3\xa4 Vice Cityss\xc3\xa4; alkuintrossa, jossa h\xc3\xa4net ammuttiin v\xc3\xa4ijytyksess\xc3\xa4 h\xc3\xa4nen ja p\xc3\xa4\xc3\xa4henkil\xc3\xb6n Tommy Vercettin ollessa sinet\xc3\xb6im\xc3\xa4ss\xc3\xa4 huumesopimusta. _NEWLINE_Toisin kuin GTA: Vice Cityss\xc3\xa4, GTA: Vice City Storiesissa p\xc3\xa4\xc3\xa4henkil\xc3\xb6 pystyy uimaan kuten Grand Theft Auto: San Andreasissa. Uiminen on kuitenkin aluksi hyvin rajallista, koska hahmo v\xc3\xa4syy uidessaan nopeasti ja tarpeeksi v\xc3\xa4sytty\xc3\xa4\xc3\xa4n hukkuu. Hahmon voi kehitt\xc3\xa4\xc3\xa4 v\xc3\xa4sym\xc3\xa4tt\xc3\xb6m\xc3\xa4ksi suorittamalla kaikki rantavahtiteht\xc3\xa4v\xc3\xa4t. Sukeltaminen ei kuitenkaan ole mahdollista._NEWLINE_Haastattelussa tekij\xc3\xa4t kertoivat, ett\xc3\xa4 peliss\xc3\xa4 on paremmat animoinnit sek\xc3\xa4 enemm\xc3\xa4n sis\xc3\xa4tiloja kuin aiemmissa GTA-peleiss\xc3\xa4. My\xc3\xb6s n\xc3\xa4k\xc3\xb6et\xc3\xa4isyyden kerrottiin paranevan, kuten my\xc3\xb6s latausaikojen pituuden v\xc3\xa4henev\xc3\xa4n. Peliin tuotiin my\xc3\xb6s kaksi uutta ajoneuvoluokkaa; amfibioautot sek\xc3\xa4 vesiskootterit. My\xc3\xb6s v\xc3\xa4est\xc3\xb6n ja autojen m\xc3\xa4\xc3\xa4r\xc3\xa4 kaduilla on lis\xc3\xa4\xc3\xa4ntynyt._NEWLINE_Peliss\xc3\xa4 toimii samankaltainen moninpelisysteemi kuin Grand Theft Auto: Liberty City Storiesissa.'